ऊपिरी
ऊपिरी (अंग्रेज़ी: Breath) | थोझा (अंग्रेज़ी: Friend) 2016 की भारतीय तमिल-तेलुगु एक कॉमेडी-ड्रामा फिल्म है। फिल्म का निर्देशन वामशी पैडिपल्ली ने किया इसका निर्माण पीवीपी सिनेमा द्वारा किया गया। यह फिल्म तेलुगु फिल्म उद्योग में निर्मित है और इसे तेलुगु और तमिल भाषाओं में एक साथ शूट किया गया। फिल्म में नागार्जुन, कार्ति और तमन्ना भाटिया मुख्य भूमिका में हैं जबकि प्रकाश राज, अली, विवेक, जयासुधा, कल्पना और तनिकेला भरणी सहायक भूमिकाओं में हैं। कार्ति ने इस फिल्म के जरिए तेलुगु सिनेमा में डेब्यू किया है। यह फिल्म चार अंगों से विकलांग एक अरबपति विक्रमादित्य के जीवन पर केंद्रित है। पैसे और विकलांगता की तुलना में जीवन और रिश्तों की प्राथमिकता का एहसास कराना इस फिल्म की कहानी का प्रमुख हिस्सा है।